ပၢင်သွၼ်လိၵ်ႈတႆး ဝတ်ႉပႃႇပဝ်ႈ ၊ လုၵ်ႈဢွၼ်ႇႁဵၼ်းၼႂ်းႁူင်းႁဵၼ်းလူင်ပွင်ၸိုင်ႈထႆး ၵေႃႈမီးတိုဝ်ႉတၢင်းႁဵၼ်းလိၵ်ႈတႆး

ပၢင်သွၼ်လိၵ်ႈတႆး သတ်ႉပႃႇပဝ်ႈ ၊

ဢွၵ်ႇၼိူဝ်ဢၼ်လႆႈမီးတိုဝ်ႉတၢင်း ၽုၺ်ႇသွၼ်ပၼ်ၽူႈယႂ်ႇၶဝ်ယဝ်ႉ ဢိၵ်ႇထႅင်ႈလႆႈမီးတိုဝ်ႉတၢင်းသေ သွၼ်ပၼ်လုၵ်ႈဢွၼ်ႇႁဵၼ်းၶဝ် ၸိူဝ်းဢၼ်ႁဵၼ်းၽႃႇသႃႇထႆး ၼႂ်းႁူင်းႁဵၼ်းလူင်ပွင်ၸိုင်ႈၼၼ်ႉထႅင်ႈ ၼင်ႇႁိုဝ်လိၵ်ႈလၢႆးပၢႆးပၺ်ႇၺႃႇတႆးႁဝ်းပေႃးတေ ၶိုၼ်ႈၶိုတ်းၸၼ်ႉ ပဵင်းပိူၼ်ႈလႆႈၼၼ်ႉ ယူႇတီႈၼေႃႇတႅၼ်းၶိူဝ်း ၸၢႆးယိင်းတၢင်းသဵင်ႈၵူၺ်းယဝ်ႉၼႆ ။

”လိၵ်ႈ“ ပဵၼ်ဢၼ်ၵူၼ်းႁဝ်းၸႂ်ႉတိုဝ်းပုၼ်ႈတႃႇ ၵပ်းသိုပ်ႇႁႃၵၼ်လႄႈႁဵတ်းႁႂ်ႈၵူၼ်းႁဝ်းပွင်ႇၸႂ်ၵၼ်ငၢႆႈ ပၢႆးပၺ်ႇၺႃႇ ၶူဝ်းၶွင်ဢၼ်ၵိုၵ်းၸပ်းတူဝ်ႁဝ်းတေႃႇထိုင်ဝၼ်းႁဝ်းတၢႆၵႂႃႇ ၽႂ်ဢမ်ႇလၵ်ႉဢဝ် ၊ ႁိမ်ဢဝ်လႆႈ ပေႃးႁဝ်းမေႃၸႂ်ႉတိုဝ်းလီ တေပၼ်ၽွၼ်းလီးတႃႇတူဝ်ႁဝ်းလႄႈၵူၼ်းတင်းၼမ်လႆႈ ။

”ၶတ်းၸႂ်“ ဢမ်ႇမီးၽႂ်ဢမ်ႇလႆႈၶတ်းၸႂ်သင်သေယဝ်ႉ ထိုင်ယိူင်းမၢႆလႆႈ ပေႃးႁဝ်းႁူႉဝႃႈ ၶတ်းၸႂ် ပႆႇမေႃၸႅၵ်ႇလွင်ႈၶတ်းၸႂ်ထႅင်ႈၵေႃႈ ပဵၼ်ၵႂႃႇဢမ်ႇလႆႈ ဢၼ်တေထိုင်ယိူင်းမၢႆႁဝ်းၼၼ်ႉ ၊ လွင်ႈၶတ်းၸႂ်ၼႆႉ ဢမ်ႇၸႂ်ႈဝႃႈမီးတၢင်းၶတ်းၸႂ်သေယဝ်ႉ ဢဝ်ၼူၵ်ႇတိုဝ်တၼ်သေႁဵတ်းဢဝ် ၶတ်းၸႂ်ဢၼ်ဢၼ်ဝႃႈၼၼ်ႉ တေလႆႈၶတ်းဢဝ်ၸိူဝ်းဢၼ်ပဵၼ်ၽွၼ်းလီ ႁဵတ်းလွင်ႈဢၼ်တူဝ်ၸဝ်ႈၵဝ်ႇတေပဵၼ်လႆႈ ၸိူဝ်ူဢၼ်ဢမ်ႇလီၵေႃႈ ႁႂ်ႈမေႃၶတ်းဢွၵ်ႇပႅတ်ႈ လႄႈၶတ်းဢဝ်မႃးသႂ်ႇဝႆႉၼႂ်းႁူဝ်ၸႂ်ႁဝ်းၽွင်ႈၼႆႉယဝ်ႉ ။

Wat Pha Pao Tai Literature Class